Електромагнетизмът в нашият живот | Retro-PC-Mania - best computers ever made\nЕлектромагнетизмът в нашият живот\nВ резултат на бурното развитие на човечеството и неконтролируемото увеличаване на излъчвателите в различни честотни диапазони, електромагнитният фон на цялата Слънчева система е подложен на непрекъснати аномалии.\nИнтензивността на излъчванията от мобилни телефони, радиотелефони, от микровълнови печки и др. над САЩ е с пъти по-висока от тази над Атлантика. В градовете с население над 1 милион души електромагнитните излъчвания от технически произход превишават 30-70 хиляди пъти естественото излъчване в природата.\nУвеличаването на електромагнитните излъчвания води до т.нар. електромагнитно замърсяване. Според оценките на някои експерти, електромагнитното замърсяване е причината за възникването на около 30% от всички заболявания.\nТова е тревожно, още повече отчитайки и факта, че към момента повече от две трети от населението на Земята (или над 4 милиарда души) разполага с мобилни телефони.\nПрез 1979 г. в Япония е открита първата мобилна мрежа. През 2002 г. абонатите на този вид услуга достигат 1 милиард. През 2005г. лавинообразният ръст в потреблението е налице и е достигнат вторият милиард, а през 2007 г. половината от населението на земята ползва GSM.\nПо проучване на Международния съюз за телекомуникации се очаква за 2010 г. мобилните потребители да надминат 5 милиарда, а прогнозните данни сочат, че през 2013 г. потребителите на мобилни телефони ще нараснат до 6 милиарда.\nИ тъй като по официална статистика жителите на Земята са 6.7 милиарда, може би в близките години няма да има човек на планетата, който да не притежава мобилен телефон или пък голяма част от хората ще притежават повече от един.\nИзлъчване между GSM и ISDN - по време на връзка и без връзка\nСпоред проучване отново на Международния съюз за телекомуникации, Интернет потребителите към момента са около 1.7 милиарда, което е 26% от цялата популация на света.\nНаучните публикации и дебатите в общественото пространство за вредата от електромагнитите излъчвания и уредите, които са източници на електромагнитни полета придобиват все по-голяма популярност в световен мащаб.\nЕдва ли има човек, който, давайки си сметка за ползите, да не се съмнява във вредата, която нанасят на човешкото здраве телевизорите, компютрите, микровълновите печки, мобилните телефони, радиотелефоните и т.н.\nЗаради честотата на използване на тези уреди – продължително и нерядко почти ежедневно, през последните две десетилетия се наблюдава рязко повишаване на заболеваемостта на населението, в т.ч. и сред децата.\nВ резултат на електромагнитното влияние на тези излъчватели в човешкия организъм възникват редица функционални нарушения, които често само след няколко години водят до патологични нарушения.\nЕлектромагнитните полета най-общо казано са серия от вълни, движещи се с определена честота, която от своя страна определя дължината на вълните.\nЕлектромагнитните полета могат да бъдат нискочестотни/пренасящи електроенергия, при които дължината на вълната е няколкостотин метра, и да преминат до много високите честоти, например ренгеновите лъчи с дължина на вълната, измерена в трилионна част от метъра.\nИзследване на проблема с мобилните телефони\nЕлектромагнитните лъчения най-общо се разделят на йонизиращи и нейонизиращи.\nЙонизиращите лъчения включват ултравиолетовите лъчи, ренгеновите лъчи и гама-лъчите. При тях отделна вълна на лъчение може да разруши химическите връзки между атомите и да предизвика радикални промени в материята, вкл. и в живата.\nНейонизиращите лъчения не могат да разрушат химическите връзки. Тяхното действие се изразява по друг начин. Те може да предизвикат топлинен ефект в материите, ако са достатъчно мощни.\nПротиворечиви научни доказателства твърдят, че използването на мобилен телефон се свързва с повишен риск от мозъчни тумори, особено при използването за период, по-дълъг от 10 години. Въпреки това наличните доказателства не са достатъчни категорични, за да се даде окончателно становище относно рисковете за здравето на човека.\nЗа някои може вредата от GSM излъчвателите да е спорна, но според наши измервания 2.5W на кв. м. до главата на човек са значително повече от "нормалното"\nГоляма част от проектите и изследванията в областта на влиянието на телекомуникционите системи и мрежи се финансират от самите компании-производители, а също и от много страни-членки на ЕС, като се съблюдава пълна независимост на учените-изследователи.\nШирокото използване на клетъчни телефони и предизвиканият обществен интерес по отношение на потенциалните рискове за човешкото здраве, свързани с радиочестотните полета, излъчвани от тези устройства, е първоизточникът за множеството провеждани изследвания в тази област в различни точки по света вече цяло десетилетие.\nВсе още никой не се наема категорично да изяви крайна оценка, подкрепена с достатъчен брой изследвания за изключителната вреда от използването на съвременните постижения на цивилизацията под формата на GSM, PC, TV, микровълнови печки и т.н., или пък окончателно да изключи възможните дългосрочни негативни ефекти.\nМикровълновата печка е най-големият и опасен източник на електромагнитна радиация у дома с много голяма зона на въздействие\nНие ще представим на вниманието ви някои специално подбрани и обобщени изводи от проведени медицински изпитания в подкрепа както на едната позиция, така и на другата. Изводите и индивидуалния избор ще оставим всеки персонално да направи за себе си.\nЕвропейската комисия има множество програми, обхващащи различни периоди, които се занимават с изследване нивата на излагане на електромагнитни полета и влиянието им върху човешкото здраве.\nВ резултат са реализирани или са в ход много проекти, голяма част от които засягат употребата на клетъчния телефон и последиците от това. Най-известният такъв проект е т.нар. "Interphon".\nПроектът "Interphon" инвестира в проучването дали излагането на електромагнитни полета с радиочестота от мобилни телефони увеличава риска от рак в различни части на главата. Стартира през 2000 г., като се финансира от ЕС и телекомуникационни асоциации. Координира се от Световната здравна организация, Международната агенция за изучаване на рака и се провежда паралелно в 13 страни при използване на едни и същи методи и изследователски инструментариум. Одобрени от проучването, данните влизат в основната информационна банка в Лион, Франция, където се анализират.\nИзследвано е население в един регион в определена възраст, като са проучвани конкретни видове рак и са съпоставени данни, получени от самите потребители на мобилни телефони за честота на употреба на мобилната технология и контролно съпътстващо са проучени група хора с аналогична възраст, занятие и пол.\nОтчетени са историята на ползването на мобилния телефон, излагането на електроманитно лъчение и други форми на радиация (ренгенови лъчи например), като е взета под внимание и медицинската история на участниците.\nФинансирането на проекта приключва през 2005 г., а към момента все още няма обявени официални данни – анализирането продължава. Обществено достояние са само частични резултати и изводи в някои от страните, участнички в проекта, като общият извод е, че проучването не показва повишаване на риск за тумори в мозъка.\nПроектът по отношение на пулсиращите полета е друга платформа на научни изследвания на ЕС. Тук са изследвани системи, работещи чрез произвеждането на импулси на електромагнитни полета - пулсиращо електромагнитно поле, което се насочва към човешкото тяло с цел да се установи реакция и да се открият метални и магнитни предмети. Приложението на тези "търсещи" системи (например детектори за метал; скенери за отчитане на стоки) е на летищата, в градския транспорт, в много обществени институции (банки, магазини и т.н.). Целта на проекта по пулсиращите полета е да наблюдава пулсиращите полета на технологиите за системите за сигурност и как те влияят на човешкия организъм при продължително стълкновение с него. В крайна сметка ефектът от проучването е препоръката да се предоставя публично достъпна информация за уредите за системите за сигурност, за да се даде възможност за избор на населението дали да се подлага съзнателно на този вид лъчение.\nПроектът Cemfec изследва дали електромагнитните полета, генерирани от мобилните телефони могат да действат, като превръщат химикали в канцерогенни вещества. Експериментът е проведен във финландски университет с участието и на германски, италиански и белгийски учени, както ин виво, (върху мишки), така и ин витро, използвайки лабораторно подготвени клетки в специална камера за облъчване на мишките и клетъчните култури. Експерименталните резултати показват, че излагането на химикали на облъчване с честоти, типични за мобилните телефони, не активира канцерогенното действие, и че облъчването с малки мощности от електромагнитни полета на GSM не го прави канцерогенен.\nПроектът Guard експериментира с влиянието на мобилния телефон върху слуха. Проведен е върху мишки, морски свинчета и хора-доброволци, а интересът е по-специално в изучаването на ефекта върху нервните клетки, участващи в слуховия процес.\nПартньорите - изследователските институти, университетите и болниците, са от седем европейски страни, а координатор на проекта е Istituto di Ingeneria Biomedica ISIB на Consiglio Nazionale delle Ricerche в Италия.\nСлед опити с общо 490 животни и 550 човека, изследователският екип докладва, че не е открит вреден ефект върху слуха на животните и хората.\nНаборът от проведени изследвания в областта на влиянието на мобилните телефони върху човешкото здраве е голям. Част от европроектите са Reflex, Perform-А, Ramp 2001 и т.н. И макар че всеки от тях е концентриран върху конкретен аспект от изследвания, общото е, че проучват влиянието на мобилните телефони и електромагнитните излъчвания от тях върху нарастване риска от рак, провокиране ускорено появата на предтуморни образувания, прекъсване на ДНК-връзки и промяна в развитието на клетъчно ниво.\nХроничното излагане на GSM или подобен сигнал не стимулира развитието на тумори на млечната жлеза. Този извод е в резултат на направени три изследвания върху плъхове от учени в център за научни изследвания в областта на медицинските и природни науки, Тюбинген, Германия. Установено е, че има повишен риск от левкемия или лимфома. Общите резултати от трите проучвания са, че радиочестотното облъчване на мобилните телефони няма статистически значим ефект по отношение на наблюдаваната туморна латентност.\nМощни източници на лъчения с голям обхват са WiFi рутерите, особено по-скъпите модели с много антени\nВлиянието на електромагнитните полета от електроуреди и техника (не само от мобилни телефони) се отразява върху целия жив организъм.\nПри проведен експеримент с плъхове в американска лаборатория, на които в съседната стая поставили най-обикновен телевизор, бил отчетен драстичен спад в темпа на размножаването им.\nБез телевизор самката раждала средно по 12 плъхчета, но при включен уред се раждали само две плъхчета, които в повечето случаи загивали (изследването е от руско списание "Знание – сила").\nНе малък е ефектът от електромагнитните полета, създавани от компютъра. Мониторът е най-опасната част от компютъра. Той облъчва потребителите си с рентгенови и електромагнитни лъчи.\nНо докато рентгеновото лъчение от него е малко и не превишава естествения радиационен фон, то неговото електромагнитно въздействие върху живия организъм съвсем не е за пренебрегване.\nНатоварват се нервната, сърдечно-съдовата система, костната система, дори имунитетът отслабва. И все пак от компютъра най-силно страда зрението. Човек не е пригоден да възприема компютърната картина.\nА изображенията върху монитора са много по-различни от естествените картини, те се състоят от милиони точки, светещи и трепкащи през определени интервали от време. Така компютърният монитор подлага човешкото зрение на голямо напрежение.\nПрез последните години все по-актуални стават изследванията за влиянието на статичното електричество върху човешкия организъм. Хората все повече се обграждат с електроуреди, включени в контакта.\nВлиянието на електростатичното поле може да предизвика раздразнение, потиснатост, дори може да доведе до депресия. Затова трябва да се изградят навици, които да намалят влиянието на електромагнитните полета върху нашия организъм.\nКато започнем от радиото, телевизора, видеото, телефона и преминем към компютъра, скенера, факса, ксерокса, хладилника, микровълновата печка, тостера и други, всеки от тези уреди влияе на нашите клетки, макар и с неголемите магнитни излъчвания.\nИнтересно е, че напрегнатостта на електромагнитното поле намалява с отдалечаване от източника на полето и то може да бъде преградено от стени, сгради и други материали.\nНапрегнатостта на магнитното поле също намалява с отдалечаване от източника на полето, но то не се прегражда от стени и сгради, освен ако не са железобетонни.\nКонцентрацията остава основен проблем. Близостта до големи излъчватели или приемници е безспорен фактор за увеличение на фоновото замърсяване.\nДали и как ще се отрази - зависи от странични влияния; все пак това са вълни и подлежат на улавяне, пропускане и заглушаване, но големи рутери, клетки на джиесем оператори и високоволтови кабели ще си останат зони на повишен риск.\nДруг проблем е фактът, че вълните просто не признават кадастралната скица. Изключете всички уреди в дома си, свийте се в ъгъла... Пак не сте в безопасност. Лесно може да се окаже, че случайно поставено устройство на съседа концентрира у вас повече вълни, отколкото три ваши, които стоят включени.\nБорбата не е с параноя или с химера. Единствената цел могат да ни бъдат точните изследвания и правилните стандарти. Какво да се прави – всеки решава сам.\nНяма да коментирам къде да държите уредите си, дали да стоят включени в контакта постоянно, дали да четете инструкциите за употреба и съхранение, дали да давате на децата си в процес на растеж и развитие мобилен телефон, дали да ограничавате престоя пред компютъра.\nПредписания от подобен род са превзели интернет пространството. Важното е да сте информирани за евентуалните последици от всяко ваше действие или бездействие.\nНакрая искам само да кажа, че интересно или безинтересно, вредно или безвредно – всеки сам прави избора си. Интересен е фактът, че и след толкова години, от Interphon все още се очакват резултати. И че мобилните клетки, безжични рутери и високоволтови кабели са навсякъде.\nА изследвания с поне доверителен резултат – никъде. Индустрия, за която трилиони долари са джобни пари, и до днес не е провела сериозни публични изследвания на вредата от електромагнитните излъчвания, които ще й струват хиляди долари, а ако използва базата и лабораториите си – може би дори и съвсем нищожна сума.\nПравителства, прибиращи данъци от този сегмент, не предприемат нищо, нито дори изчисления за здравословни стандарти. Едно изследване казва, че всичко е наред, друго, че нещата са много опасни.\nРазбира се ние сме екип, който не вярва на данните изнесени от производителите. Затова решихме да направим няколко замервания покрай най-често използваната техника с цел да проверим колко вредна е тя за нас.\nЗа целта използвахме уреда, който е показан на снимките.\nАвтор: Тодор Лелеков (стажант в RMania, младши експерт) Фото: Кънчо Драгнев\nВидеодемонстрация на някои от измерванията:\nТози материал е част от новата ни концепция за ефективна технологична среда, свързана с констатация, анализ, препоръки, решения и реализация у дома, в офис или в голяма фирма.\nЧрез тази технологична медицина реално ще се подобри ефективността на работа, здравето на работещите сред компютърна техника, пълноценността на почивката.\nС наши методики с този и други уреди можем да установим най-вредните източници на лъчения у дома и в офиса, да разположим на оптимално безопасно място най-необходимите от тях, да установим кои излъчватели влизат в конфликт едни с други, има ли външни полета (съседи, GSM клетки, естествена радиация), които трябва да бъдат коригирани.\nДруга компоненти на нашата реална трудова медицина са анализ и решения на качеството на изображение и светлината от монитори и лаптопи, пълноценността на осветлението в дома и офиса, наличие и елиминиране на пулсации, осигуряване на правилно разположение на периферните източници на светлина, вграждане на източници с възможно най-пълен спектър на светлина.\nОще компоненти на правилната работна среда, които анализираме са шум, ергономика, качество на питейната вода и хранителни навици на персонала.


260 мъртви след бомбардировки, сирийци щурмуват посолствата си по света - Свят\nOFFNews Последна промяна на 04 февруари 2012 в 12:27 1801 0\nНад 260 души, сред които жени и деца, са загинали при бомбардировки в северния сирийски град Хомс тази нощ.\nПо твърдения на очевидци и неправителствени организации нападателите са били от армията и са използвали артилерия и ракети срещу жилищни блокове в кварталите Халидия, Баба Амр и Бабал Себаа. Правителството обаче излезе с опровержение на тази информация и увери, че атаката е била извършена от неизвестни „въоръжени лица“, а не от военни. Кървавата разправа дойде часове преди в Съветът за сигурност на ООН да разгледа резолюция за положението в Сирия, с която може да подкрепи Арабската лига в искането й сирийският президент Башар Асад да подаде оставка. Заради случилото се тази нощ сирийци по цял свят щурмуваха посолствата на страната си. Сред първите погромени посолства беше това в германската столица Берлин, където връхлетяха около 20 мъже, потрошиха обзавеждането и обрисуваха стените на сградата в лозунги срещу правителството на родината си. Около 150 протестиращи пък се събраха на централния лондонски площад Белгрейв, на който има редица посолства и се опитаха да взломят сирийското посолство в Англия. Петима от тях бяха арестувани, а щетите по сградата са минимални. Няколко задържани има и при нахлуването на стотици сирийци в посолството на страната им в Кувейт. Независимостта Кувейтска асоциация за човешки права съобщи, че най-малко двама са били ранени по време на масово бягство след стрелба на охраната на посолството във въздуха. Най-тежко обаче е положението в египетската столица Кайро, където недоволството на сирийците срещу собствената им държава съвпадна с демонстрациите на местното население заради 74-те загинали футболни фенове след мач в Порт Саид. Сирийците са изпочупили обзавеждането на посолството си и са подпалили няколко части от сградата. Египтяните пък междувременно подпалиха сградата на своята данъчна администрация, след като вчера следобед наново се възпламениха сблъсъците между полицията и демонстранти в Кайро и североизточния град Суец.\n260 загонали 74 загинали Англия арестувани Башар Асад Берлин близък изток бомардировки Великобритания Германия данъчно Египет кайро Лондон мач обстрел ООН погром пожар посолства Сирия съвет за сигурност Хомс


Жега в понеделник | SVISHTOVTODAY.COM\nНачало » България » Общество » Жега в понеделник\nЖега в понеделник\nReporter Svishtov 12.08.2019 02:52 151\nСвищов и региона прогнозна максимална температура от 37°, минимална 20°. Продължителността на деня е 14 часа и 08 минути. Августовската гореща серия продължава. Ден втори. Горещо и днес. Опитите на среднощният вятър да ни разхлади са неуспешни. Много вятър за нищо. Какво ли ще ни измъти времето тази седмица ?


Условия за обслужване на клиенти - Ribazabira\nТази уеб страница (наречена „САЙТ“) е администрирана от «Морека»ООД (наречена и „ribazabira.com”), със седалище в България, гр.Бургас, СПЗ, ул. Одрин 2, регистрирано в Търговския Регистър при Агенция по вписванията с ЕИК — BG205989082, телефон: 0887098192.\n«Морека»ООД, като създател и собственик на сайта ribazabira.com Ви дава право да зареждате и разглеждате всички материали, които са публикувани само за лична употреба с нетърговска цел, при условие че спазвате и се съобразявате с всички авторски права и съответните означения. Не се разрешава материалите на този Сайт да се променят по никакъв начин, нито да бъдат копирани, публично разпространявани или раздавани за каквато и да било обществена или търговска цел. Материалите на този Сайт са под закрилата на закона за Авторското право и сродните му права и всяка непозволена употреба може да бъде нарушение на авторско право, права върху търговски марки или други законови разпоредби.\nНАЧИНИ НА ПОКУПКА Поръчките в RIBAZABIRA могат да се направят онлайн от ribazabira.com, по телефона или чрез директно закупуване от магазините.\nПродуктите и услугите, показани в САЙТА, представляват оферта на ribazabira.com.\nВашата ПОРЪЧКА ще се приема от ribazabira.com като предложение за договор.\nЧрез осъществяване на поръчка в САЙТА, Вие потвърждавате, че сте съгласни с формата на комуникация (телефон или e-mail), чрез който ribazabira.com осъществява изпълнението на поръчките в САЙТА.\nАко ribazabira.com потвърждава изпълнението на една поръчка, това означава пълно приемане на условията на поръчката. Приемането на поръчката от ribazabira.com се счита за извършено тогава, когато съществува електронно потвърждение (e-mail), изпратено от ribazabira.com до клиента, без да се изисква потвърждение за получаване от страна на клиента.\nRibazabira.com в нито един момент не разглежда непотвърдена поръчка да има силата на договор.\nДоговорът влиза в сила при потвърждение на поръчката от Ribazabira.com.\nПредмет на поръчката представлява продуктът/продуктите, за които клиентът е изразил желание да закупи чрез създаване на поръчка в сайта, потвърдена от ribazabira.com. Продуктът/продуктите притежават характеристиките, описани в САЙТА.\nЗа Страната поръчките се изпълняват в срок от 2 работни дни със Спиди и ЕКОНТ (доставки се изпълняват и в събота) до офиса на Спиди/Еконт или до адреса на клиент.\nЗа ЕС поръчките се изпълняват в сроки от 5—7 работни дни със Спиди/DPD до адреса на клиент.\nАКО ИМАТЕ ОЩЕ ВЪПРОСИ, СВЪРЖЕТЕ СЕ С НАС!


Финансиране на масмедии\nОфициалната версия, разтръбявана от пропагандата е, че в демократичното общество, средствата за масова информация както и развлекателната индустрия били независими и се били финансирали от реклами на стоки и услуги и от продадените билети за кино, концерти, DVD, CD, книги и пр.\nСредствата за масова информация както и развлекателната индустрия се финансират от определена група хора, с цел не да се информира или развлича друга група хора, а да се манипулира тяхното поведение. Тази им функция ги определя като най-неподходящите източници на информация и средства за възпитание.\nВ зависимост от темите, които са обект на средствата за масова информация или развлекателната индустрия, групата хора, които ги финансират, могат да бъдат задкулисен елит - банкери, индустриалци, търговци на оръжия. Т.е. една тънка прослойка от обществото, която паразитира върху останалата част от населението. Тази тънка прослойка богати търтеи е заинтересована масите да са дезинформирани, за да не се организират срещу душманите си.\nТози задкулисен елит, финансира политическите анализи, новините около военни сражения, статистики относно безработица, инфлация, средна заплата, покупателна способност, анкети и прогнози за предстоящи политически избори.\nТеми, третиращи напредъка в трансплантологията, се финансират от органни- и фармацефтични -лобисти.\nТеми, отнасящи се до половото възпитание на подрастващите, както и всички теми свързани със секса, се контролират и финансират от феминистки организации.\nКой има интерес от СМИ и развлекателната индустрия, "Cui bono?"\nВсички публикации в медиите и всички филми, книги, та дори и атонална музика и абстрактно изобразително изкуство, се финансират от онези, които могат да извличат материални блага и привилегии от дезинформиране и манипулиране на масите, да продължават да ги експлоатират и да живеят на техен гръб.\nОт развлекателната индустрия най-консумираната е порнографията. Не всички хора обичат да гледат филми-антиутопия или да слушат музика 'Drum and Bass', но всички ги интересува секс, защото ако хората нямаха интерес към секса, нямаше да могат да се размножават и вече отдавна щяха да са изчезнали от лицето на Земята. Но дори и тя не може да се финансира от продадените DVD, Blu-ray Disc и пр., а от предлагане на секс-услуги. Защото не е подходяща за пропаганда.


ПМГ Кюстендил - Проекти\nПроект „Подкрепа за приобщаващо образование“ BG05M2ОP001-3.018-0001\nУспешен проект по който ПМГ „ Проф. Ем. Иванов“ работи от учебна 2021/2022 година е „Подкрепа за приобщаващо образование“, финансиран по оперативна програма „Наука и образование за интелигентен растеж“.\nОсновната му цел е насърчаване и разгръщане на потенциала за личностно развитие на деца и ученици със специални образователни потребности, с хронични заболявания, в риск и с изявени дарби чрез допълнителна подкрепа. Целта е подпомагане на успешната им реализация и социализация в обществото.\nДейностите на проекта са насочени към:\n• приобщаване на деца и ученици със специални образователни потребности, с хронични заболявания, в риск и с изявени дарби – с доказани постижения в науките, изкуствата и спорта, в детски градини и училища, осигуряващи обучение за придобиване на основна степен на образование, в системата на предучилищното и училищното образование чрез предоставяне на допълнителна подкрепа за личностно развитие, включително чрез оборудване на специализирани кабинети и разработване на дидактически материали за работа с деца и ученици със специални образователни потребности, с хронични заболявания, в риск и с изявени дарби;\n• повишаване на капацитета на институциите в системата на предучилищното и училищното образование за осъществяване на приобщаващо образование, в т.ч. чрез квалификация на педагогическите специалисти за предоставяне на допълнителна подкрепа за личностно развитие на деца и ученици със специални образователни потребности, с хронични заболявания, в риск и с изявени дарби;\n• превенция на насилието и агресията, създаване на сигурна училищна среда и семейна подкрепа в процеса на приобщаващото образование.\nПМГ „Проф. Емануил Иванов“ реализира проект “#учимЗаедно”\nШест училища от различни населени места получават финансиране за реализация на проекти за преодоляване образователните трудности, причинени от пандемията, от новата програма “Учим заедно” на фондация “Заедно в час”. Програмата се реализира за първа година (oт 1 януари 2022 година) с финансовата подкрепа на Фондация “Америка за България” и цели да стимулира училищата да предложат и приложат работещи решения, които допринасят за наваксване на пропуските в знанията и уменията на учениците, натрупани по време на пандемията.\n“Вярваме, че проектите финалисти имат потенциала да адресират належащи проблеми в образователната система. Желанието ни е финалните продукти от всеки проект да бъдат разпространени широко и да могат да са достъпни за прилагане и в други училища, които срещат сходни трудности”, споделя Мариян Ранков, ръководител “Образователни проекти” във фондация “Заедно в час”.\nСлед реализиране на проектите ще бъдат създадени и споделени полезни ресурси за свободно ползване, които ще адресират трудности, свързани с дистанционното обучение. Всички ресурси ще бъдат споделени през комуникационните канали на “Заедно в час” и prepodavame.bg.\nЕто и повече за проекта на ПМГ „Проф. Емануил Иванов“ гр. Кюстендил:\nПроект “#учимЗаедно” по програма „Учим заедно: Преодоляване на образователните трудности, причинени от пандемията”, която цели да стимулира училищата да предложат и приложат работещи решения, които допринасят за наваксване на пропуските от пандемията в знанията и уменията на учениците в България. Тя се реализира от Фондация „Заедно в час” с финансовата подкрепа на Фондация „Америка за България” за период от една година.\nПроектът обхваща ученици от V до VII клас, включително и ученици в партньорското ни училище – ОУ „Св. Паисий Хилендарски“ гр. Кюстендил. Той цели наваксването на знания по БЕЛ и математика, причинени от онлайн обучението и изграждане у учениците на нагласа за развитие. Партньори в изпълнение на дейностите са Център за творческо обучение, Училищна Телерик Академия и Институт за изследвания в образованието. Като резултат от проекта ще бъдат създадени наръчници за наваксването на пропуски по БЕЛ и математика, както и наръчник за изграждането на нагласа за развитие у учениците. Всички наръчници ще включват методическа част, планове на дейности и ресурси. Мултиплицирането на добрите практики и създадените ресурси ще се осъществи чрез сайт на проекта и работни срещи.\nОсновна част от дейностите по проекта са заниманията с ученици: "Дигитални науки и нагласа за развитие"– включени 155 ученика, занимания с ученици по "Математика" - 28 ученика и занимания с ученици по "БЕЛ" - 29 ученика. Проектът включва също така обучения на учители и на родители.\nУсвояване на общозадължителния минимум от знания и умения. Попълване на пропуски в материала. Формиране на интерес и мотивация у учениците за придобиване на нови знания и умения. Усвояване методите за саморегулирано учене. Подготовка за национално външно оценяване по БЕЛ и математика. Разширяване на терминологическия речник. Усъвършенстване на уменията да прилагат теорията при решаване на задачи. Повишаване на мотивацията на учениците към учебния процес и осъзнаването на тяхната важна роля в обучението. Умения за практическо прилагане на теоретични знания. Умения за правилно разпределение на предоставеното време и за търсене на решения в проблемна ситуация. Формиране на социални умения, емоционални компетентности и нагласи като гаранция за успех не само в училище, но и на работното място и в живота.\nРазвиване на наблюдателност, концентрация на мисълта, услужливост на паметта и въображение. Целим да образоваме учениците за това как работят технологиите и компютрите, защо програмирането е важно, какви други умения помагат за развитието на новите технологии. Развиваме логическото им мислене и умението да разбиват решението на един проблем на кратки и ясни стъпки, което ще им е полезно не само в програмирането, но и в живота като цяло. Целта ни е да повишим скоростта и интереса към ученето. Едно от ключовите умения за всеки ученик е да може да учи бързо, лесно и да се приспособява по-бързо към промените. Това може да се случи, ако надградим сегашните методи на преподаване, като по този начин повишим мотивацията и интереса да се учат нови неща.\nУмения за иновации\nIntel® Skills for Innovation (Умения за иновации) – проект на INTEL, който се реализира през учебната 2021/2022 година пилотно в 4 училища в България в сътрудничество с Център за творческо обучение. ПМГ гр. Кюстендил е едно от пилотните училища. Дейностите на проекта са предназначени за учители и ученици, като целят да вдъхновят следващото поколение иноватори. Програмата Intel® Skills for Innovation се основава на модел за изграждане на необходимите умения за успех на учениците в ерата на технологиите и Четвъртата индустриална революция. Skills for Innovation насочва вземащите решения и преподавателите при внедряването на технологии и създаването на възможности за учене, които активно ангажират учениците по целия свят. Фокусът е върху трансформиране на начина, по който технологията се използва в образованието.\nВъзможностите на обучителната апаратура и ресурси по Национална програма „Осигуряване на съвременна образователна среда\nВ Природоматематическа гимназия „Проф. Емануил Иванов“, гр. Кюстендил през учебната 2021/2022 година успешно бе реализиран проект по Национална програма „Осигуряване на съвременна образователна среда, модул „Подобряване на условията за експериментална работа по природни науки в профилираната подготовка“. Целта на проекта е подобряване на материално-техническата база в съответствие със съвременните изисквания за провеждане на обучението по профилирана подготовка по природни науки. От тази учебна година форматът на държавните зрелостни изпити е променен и акцентът е в профилираната подготовка, което поражда необходимостта от научни знания и компетенции, формирани във втори гимназиален етап на обучението.\nВ рамките на проекта бяха закупени два интерактивни дисплея, които се използват в специализирани кабинети по биология и химия и два цифрови тринокулярни микроскопа за лабораторията по биология. Подобрени са възможностите за експериментална работа и в лабораторията по химия учениците имат възможност да използват новите рН-метър, магнитна бъркалка, апарат за електролиза, рефрактометър, електронна везна, дигитални термометри, спиртни лампи, стативи и бюрети за титруване. Кабинетите и лабораторията по физика са снабдени с разнообразни уреди, апарати и макети за физични измервания и визуализиране на астрономически явления.\nЗакупеното в рамките на проекта оборудване учителите и учениците могат да използват както в профилираната, така и в общообразователната подготовка по съответните предмети. Реализирането на проекта е предпоставка за по-високо качество на обучението по природни науки, насочено към овладяване на ключови компетентности от учениците, към прилагане на наученото в практиката чрез експериментални задачи по тези предмети. Подкрепя идеите и новаторските търсения на нашето училище и отговаря на желанието на професионалната общност за модернизация на обучителния процес.\nКаним всички наши приятели и съмишленици да посетят корпус „Природни науки“ в ПМГ-Кюстендил и да се насладят на приятната атмосфера, създадена с огромно желание за мотивиране и проактивност в областта на природните науки!\nУчилището – място, където подкрепяме младежите за здравословен начин на живот


Мека гъба за почистване на бели дъски. Отстранява мастило от борд маркери, без да оставя следи...\nКариран блок за флипчарт, изработен от висококачествена хартия. Мултифункционална система за закрепване към всички видове флипчарти. 20 листа с размери 81х58,5 cm...\nBi-Office Кърпи за почистване на бяла дъска, 20 броя\nНавлажнени с алкохолен разтвор кърпички, предназначени за почистване на бели и магнитни дъски, флипчарти и други. Подходящи за ежедневна употреба. 20 кърпи в практична опаковка, удобна за пренасяне...\nExacompta Блок за флипчарт, 48 листа, бели листове\nРезервният блок за флипчарт е с бяла хартия с дебелина 60 g/m2. Разполага с 48 листа с размери 65 х 100 cm. Произведен във Франция...\nМека попиваща гъба за почистване на бели дъски, която отстранява мастилото лесно...\nРезервни кърпи за Faibo гъби за почистване на бели дъски и флипчарти. 5 броя в опаковка...\nКръгли магнити с цветно пластмасово покритие. За закрепване на документи, снимки, бележки и други към метални повърхности. 8 цветни магнита в опаковка с диаметър 20 mm...\nКръгли магнити с цветно пластмасово покритие. За закрепване на документи, снимки, бележки и други към метални повърхности. 6 цветни магнита в опаковка с диаметър 30 mm...\nКръгли магнити с цветно пластмасово покритие. За закрепване на документи, снимки, бележки и други към метални повърхности. 4 цветни магнита в опаковка с диаметър 40 mm...\nМултифункционалната магнитна поставка O-LIFE намира редица приложения на работното място и в дома. За да спестите пространство на работното си бюро, може да използвате магнитната поставка, като я прикрепите към всяка метална повърхност или магнитна дъска. Тя е подходяща за всички пишещи средства и канцеларски материали, които най-често използвате в..\nOffice 1 Кърпи за почистване на бяла дъска, 100 броя\nНавлажнени с алкохолен разтвор кърпички, предназначени за почистване на бели и магнитни дъски, флипчарти и др. Подходящи за ежедневна употреба. 100 кърпи в практична опаковка, предпазваща ги от изсъхване. *Този продукт може да има различна опаковка поради обновяване на дизайна от производителя, без тази промяна да се отразява на качеството или хара..\nСпрей за основно почистване на бели дъски. Подходящ за всички видове бели и бели магнитни дъски, флипчарти и др. За отстраняване на петна и силни замърсявания. 250 ml. *Този продукт може да има различна опаковка поради обновяване на дизайна от производителя, без тази промяна да се отразява на качеството или характеристиките на продукта...\nУниверсален спрей за почистване. Идеален за почистване на екрани, стъкло и всякакъв вид пластмасови повърхности. 250 ml. Антистатичен. *Този продукт може да има различна опаковка поради обновяване на дизайна от производителя, без тази промяна да се отразява на качеството или характеристиките на продукта...\nМагнитна гъба за почистване на борд маркери от бели и бели магнитни дъски, флипчарти и други гладки повърхности. Отстранява борд маркер, без да оставя следи...\nМобилна стойка за дъски с ширина от 90 до 240 cm и височина от 70 до 120 cm. Стойката има заключващи се колелца, които предоставят по-голяма стабилност.Може да видите инструкциите за сглобяване тук...


Блогът на monbon245 :: Хлябът на живота - 2\n19.04 04:00 - Хлябът на живота - 2\n„Аз съм хлябът на живота."\n«Аз съм хлябът на живота» каза Исус Христос. С това Исус Христос се докосва до два от най-важните и най-сериозни въпроса, които винаги силно са вълнували човешкото съзнание: проблемът за ежедневния хляб и проблемът за Исус Христос.\nХляб и Христос, това са двата въпроса, които и днес все по-силно занимават човешката душа и човешката мисъл. Откъде идва хлябът на живота? Смятам, че днес всички сме убедени, че Хлябът на живота е Исус Христос. Вие познавате ли Го? Може ли да се надявате да получите нещо от някого, когото не познавате. Още на времето трудно Го разбираха. Не можаха да Го оценят. Днес можем много по-лесно да Го опознаем чрез Божието слово. Ще останем ли гладни, когато Хлябът на живота стои на вратата на нашите сърца?\n1. Който е гладен. Преди всичко в душата на човека трябва да се надигне вълната на глада. Да почувства, че той премалява, че ще умре, ако няма връзка с Христа. Да се убеди, че Той е основният елемент на живота. Да го желае така, както умиращият от глад търси парче хляб. За ситите той е без значение. За тях той не представлява интерес. Хлябът е бил винаги само за гладните.\nЧовек трябва да осъзнае своята нужда. Не може да има пълноценен живот без Христос. Живот без Христос е вегетиране. Връщане в средновековието. Примитивен и безсмислен живот. На границата на животинското съществувание, когато инстинктите са определящи в нашите действия. Не затова сме създадени - по образ и подобие на Бога. Човешката душа търси своя Създател. Исус Христос е нашия благословен съпътник по прашните пътища на живота. Разбира се, ако пожелаем.\n2. От хляба на живота има полза: Само, който го вземе. Ако го гледаме от страни, няма де се наситим. Когато е изложен на витрината, колкото и да е хубав, той не ни ползва. Трябва ръка, която да се простре към него; ръка, която да го вземе; ръка, която да го разчупи. Христос може да бъде достигнат само чрез вярата.\n3. От хляба на живота има полза: Който винаги се храни. Не е достатъчно само веднъж да заглушим глада. Той отново ще се надигне. И ако искаме да не станем жертва на глада, трябва винаги да се храним. Това е валидно и за духовния живот. Еднократната насита не ни ползва. Потребен е един постоянен приток от духовна храни. За кого би било достатъчно само едно вдишване на въздух или само едно насищане? Напротив, ние трябва непрекъснато и редовно да храним душите си.\n4. От хляба на живота има полза: Който се храни сам. Познаването на Христос е лично опитност. Другите не могат да се хранят заради нас. Каква полза, че те са сити, когато аз съм гладен? Каква полза ако ги гледам само отстрана? Никоя душа не може да бъде наситена с Христа от някой друг. Всеки за себе си.\nАко ядеш ще бъдеш сит, ако не - ще гладуваш. Затова вярята не е нещо, което може да бъде наследявано или пък като търговията - да се върти от чужди ръце за моя сметка.\nВярата не е семеен бизнес. Вярата е лична опитност. Ако ти сам се храниш с Христос, ще живееш, иначе, цял свят да е сит с него, а ти да си гладен, нищо не те ползва.\nНяма колективна вяра. Вярата е лично познаване на Спасителя Исус Христос, Единственият, Който може да ни примири с Бога.\nМислете върху това, което разсъждавахме. Църквата е училище.\nСледващата седмица ще продължим темата и ще тъсим отговор на още жизнено важни въпроси: въпроси: Кой има нужда от хляба на живота? Какво ни дава хлябът на живота?\nВярвам, че до тогава ако прочетете цялото Евангелието на Йоан, ще имате повечето отговори на тези въпроси.


Спомен за писатели – Валери Петров, Коста Павлов и кучешки истории - e-vestnik.bg\nГеорги Янев е български писател, критик и литературен историк. Уредник в къща-музей „Гео Милев“ в Стара Загора, той е сред най-задълбочените изследователи на Гео Милев и литературната ни история. Посрещал е през годините на соца в музея множество български писатели на литературни вечери и срещи с читатели. Беше любезен да разкаже случки и детайли за българските писатели и за културния живот у нас.\nКонстантин Павлов. Снимка: Литературен фронт\nКонстантин Павлов в последните години от живота си. Снимка: Валентина Петрова\nПавел Матев. Снимка: Всяка неделя\n„Обичах в късна есен да ходя в базата на министерския съвет в Наречен, беше тихо и почти безлюдно – разказва Матев веднъж – Там написах няколко стихосбирки. Живков беше забранил алкохола в базите ни, та бай Иван, управителят, ми носеше уискито в стаята. Една вечер ми каза, че пристигнала Цола Драгойчева, та ме канела на вечеря… Слязох, бай Иван пита какво ще желаем… Едно двойно уиски – рекох. На моя отговорност, допълних. Той донесе уискито ми, а Цола ме пита: „Павле, чувала съм, че чирпанлии пият само люта ракия, пък ти пиеш уиски! Откъде иде това?“ Обясних й, че при мене това е семейна традиция. „Татко – разправям й – цял ден оре нивите, надвечер се прибере, нахрани воловете, напои ги, среши ги и седне на прага и свали цървулите и навоите, а мама му измие краката. Той я помоли да му донесе едно уиски, отпие, отпие, па влезе в одаята и седне на рояла. Свири, свири – свири Бах, Бетовен, Чайковски, Вивалди… Сетне вечеря и ляга да спи…”\nВеднъж на жълтите павета го спрял ядосаният Емилиян Станев и му се скарал, че толкова години стои във властта, министерствал. „Вазов, дето е Вазов, редял Емилиян, стоял само година министър и се отказал заради творчеството… Хвърляй оставката и си сядай на задника да пишеш стихове…“, посъветвал го Станев. Павел Матев вече обмислял нещо подобно и поискал среща с Тодор Живков. „Така и така, другарю Живков…” – оплакал се, че не му остава време да пише, та молел да бъде освободен. „Зная бе, Павле, рекъл Живков, но още си нужен, пък и добре се справяш… Затуй ще останеш, а от мене имаш още една платена отпуска“.\nЗаписа: Невена Борисова


Ето какво ви чака, ако решите да прецакате тол системата\nГлоба от 2500 лв. ще плащат шофьорите, ако се опитат да излъжат тол системата\nКлючови думи: тол системата, прецакате, ако прецакате тол системата, глоби, флагман\n12 Юни 2019, Сряда, 18:04 ч.\nГлоба от 2500 лв. ще плащат шофьорите, ако се опитат да излъжат тол системата и се движат по родните пътища с камион без да са платили такса.\nСанкцията ще влиза в сила, ако хванатият в нарушение водача откаже да плати на място компесаторна такса, обясниха от Националното тол управление (НТУ), цитирани от "Труд". Компесаторната такса е значително по-ниска от предвидените в закона санкции.\nБасейнова дирекция извърши 326 контролни проверки през месец юни Собственикът на запаления склад в Айтос Неделчо Неделчев проговори пред Флагман Кога ще се венчае всяка една зодия Трагедия! COVID-19 погуби съпругата на Бат До 2 месеца казват новата присъда по делото за убитата Кристин


Спорт :: Томова продължава, Костова аут в квалификациите в Мелбърн :: Monitor.bg\nТомова продължава, Костова аут в квалификациите в Мелбърн\n14:40 14 Януари 2020 239 Видяно 0 Споделяния Коментари\nСнимка: Sportal.bg Вики Томова чака мач срещу румънка.\nПървата ни ракета при жените Виктория Томова се класира за втория кръг на квалификациите за турнира от Големия шлем - Australian Open.\nТомова се справи с индийката Анкита Раина с 6:2, 7:6(2) за 1 час и 49 минути игра. Следваща й съперничка е румънката Моника Никулеску, която е номер 128 в световната ранглиста.\nДруга от българките в квалификациите Елица Костова отпадна още на старта. Третата ракета на България отстъпи с 4:6, 1:6 пред представителката на Великобритания Хариет Дарт след 76 минути игра. Костова поведе на два пъти с пробив в първия сет, но загуби четири поредни гейма от 4:2 до 4:6. Във втората част Дарт спечели 6 поредни гейма. Довечера участието си в пресявките започва и третата ни представителка Изабелла Шиникова.\nБългария пък попадна в група "А" заедно с отборите на Украйна и Хърватия за предстоящите мачове от група I на зона Европа/Африка на отборния турнир при жените "Фед Къп". Надпреварата ще се проведе в Талин (Естония) от 5 до 8 февруари. Тимът ни е в състав Виктория Томова, Изабелла Шиникова, Гергана Топалова и Петя Аршинкова, а капитан е Дора Рангелова.\n"Миналата година драматично загубихме от Украйна. Мачът ни бе много равностоен и до последно имахме шанс за краен успех, но в двойките те успяха да измъкнат победата като по-опитни. Искаме реванш! Мотивирани сме да покажем най-доброто от себе си в Талин и да помогнем с каквото можем на отбора", заяви Петя.\nОт своя страна Гери пък допълни: "Сега обаче сме по-опитни. Тренираме всеки ден, за да може да се справим по-добре от миналата година".\n"На 21 януари заминаваме за лагера ни в Чехия и десет дни ще се подготвяме в Националния тенис център на Чехия в Прага. Надяваме се, да можем да изиграем повече контролни мачове преди Фед къп и да се подготвим максимално добре. Благодарим за предоставената възможност на БФТ", споделиха двете.\nПо темата: Открито първенство на Австралия Виктория Томова Елица Костова тенис


Видове фасунги – ==> SANDACITE BG <== Българският портал за стара техника\nBy Антон Оруш\tСтари електроуреди Sandacite, Бакелитови фасунги, Български фасунги, Видове фасунги, висящи фасунги, Порцеланови фасунги, Противодъждовни фасунги, Стенни фасунги, Устройство на фасунга 0 Comments\nВидове фасунги Видове фасунги Видове фасунги\nДнес в Сандъците – Sandacite ще оживее пълната гама български фасунги от 50-те години. :)\nВ началото, да преговорим устройството на фасунгата. Както знаем, електрическите фасунги (фиг. 1—53) служат за свързване на електрическата крушка с електрическата инсталация. Обикновено те се състоят от две части: тяло 1 със затегачи 2 и контактни пластини 3 и капачка 4. Произвеждат се от порцелан или бакелит. Тялото на фасунгите има цилиндрична форма с фуниеобразно разширение на единия край. От вътрешната страна откъм фуниеобразния край има резба за завинтване на електрическа крушка. Тази резба (цокъл) се нарича Едисонова със стандартни размери Е 27 или Е 40. Другият край на тялото представлява затворен цилиндър. Тук са монтирани затегачите за проводниците. Затегачите са свързани с две контактни пластини от месинг (по една на затегач), чрез които се осъществява връзката между електрическата крушка и проводниците. Контактните пластини са от вътрешната страна в дъното на фасунгата и са прикрепени към тялото с болтче. Едната от тях е поставена изправена успоредно на стената на фасунгата, а другата — легнала в средата на дъното. Капачката служи да закрие (изолира) затегачите и оформи фасунгата. В средата тя има кръгъл отвор за преминаване на проводниците. Отворът има резба за прикрепване на фасунгата към осветителни арматури. Почти всички видове фасунги повече или по-малко имат описаната форма и конструкция. Изключение от това общо правило правят байонетните и илюминационните фасунги.\nУстройтво на фасунга Ustroysvto na fasunga\nСпоред вида на материала, от който са направени, фасунгите биват бакелитови и порцеланови. В зависимост от предназначението си те се подразделят на висящи фасунги за сухи и влажни помещения, стенни фасунги с прави или наклонени тела, висящи противодъждовни фасунги, щекерфасунги, щепселфасунги, фасунги с ключ, фасунги за осветителни арматури, илюминационни фасунги, тип байонет и др.\n1 Обикновени бакелитови висящи фасунги с резба Е 27, 100 вт, 250 V (фиг. 1 -53). Състоят се от две части: цилиндрично тяло с фуниеобразно разширение и капачка. Резбата за навиване на крушката е изработена в самото тяло на фасунгата. Прикрепването на капачката към тялото се извършва с болтче. Употребяват се предимно за осветителна арматура в сухи помещения.\n2. Бакелитови висящи фасунги с резба Е 27, 300 W, 250 V. Тези фасунги се различават от обикновените по това, че резбата за завинтване на крушката в тялото на фасунгата е от месинг. Тя служи и за контакт вместо изправената контактна пластина при обикновените фасунги. Употребяват се за осветление в сухи помещения там, където е необходимо да се употребят по-силни електрически крушки.\n3. Бакелитови противодъждовни висящи фасунги с резба Е 27, 100 W, 250 V (фиг. 1 -54). Капачката на тези фасунги е устроена така, че да не позволява на дъждовни капки да проникват във вътрешността на фасунгата. В горния край тя има халкички или ухо, чрез които фасунгата се закачва към стълбове, а в долния край има отвори за преминаване на проводниците, Фуниеобразното разширение на цилиндричното тяло тук е по-голямо. Употребяват се за осветление на открити площи, улици, тераси, дворове и др.\nПротеводъждовна висяща фасунга Prrotivodazhdovna visyashta fasunga\nБакелитови прави стенни фасунги с резба Е 27, 100 W, 250 W (фиг. 1 —55). Капачката при тези фасунги не само че изолира затегачите, но е пригодена за закрепване на фасунгата към стени, табла и др. Монтирането им към стени се извършва посредством загипсирани дървени колчета с винтове за дърво. Освен тези фасунги за стени произвеждат се и стенни фасунги с наклонено тяло (фиг. 1—56). Те се различават от първите по това, че капачката е пригодена да се монтира към стени или табла под известен ъгъл. Стенните фасунги се употребяват предимно за монтаж към електрически табла в лабораториите и др. Употребяват се също за местно осветление в работилници, за осветление на покрити тераси, балкони и др. при нормални условия. Във влажни помещения или на открити площи извън сградите те не се употребяват.\nСтенна фасунга Stenna fasunga\nБакелитови фасунги за полилеи с резба Е 27, 100 W 250 V (фиг. 1—57). Тези фасунги се състоят от три части: 1 — цилиндрично тяло с резба от вътрешната и от външната страна, 2 — капачка за изолиране на затегачите и 3 — фуниеобразна част с резба от вътрешната страна. Капачката в горния край има резба за завиване към съответната част на осветителното тяло или към металната тръба на глобусите. Цилиндричното тяло със затегачите и контактните пластини се прикрепва към капачката посредством болтче. Фуниеобразната част служи за прикрепване на рефлектори или отворени глобуси. Рефлекторът или отвореният глобус се закрепва между ръба на капачката и фуниеобразната част. Тези фасунги се употребяват за монтаж в осветителни арматури с рефлектори или отворени глобуси в сухи помещения.\nФасунга за полилей Fasunga za poliley\nБакелитови илюминационни фасунги с резба Е 27, 200 W, 35 V (фиг. 1—58). Състоят се от цилиндрично тяло, затворено от единия си край, и контактни части. Във вътрешната страна имат месингова гилза с резба, чрез която се завива крушката. Гилзата служи и за контактна пластина. Затегачите при тези фасунги не са изолирани и стърчат от двете страни на тялото. Единият от тях е съединен с централната пластинка, а другият — с месинговата гилза.\nОсвен описаните бакелитови фасунги произвеждат се още и следните: щекерфасунги, щепселфасунги и фасунги с ключ.\nБакелитова фасунга Bakelitova fasunga\nЩекерфасунгите вместо капачка за изолиране на затегачите имат разклонител (встроени два контакта) за поставяне на щепсел. Разклонителят е оформен в цокъл с резба Е 27, чрез който фасунгата може да се завинти в друга фасунга.\nЩепселфасунгите нямат капачка. При тях затегачите имат щифтове по подобие на щепселите. Фасунгата е с встроен двуполюсен щепсел. Фасунгите с встроен ключ представляват комбинация от фасунга и ключ (ключ-фасунга). Последните три вида бакелитови фасунги имат известни недостатъци и затова не се употребяват много. Щекерфасунгите се употребяват в помещения, където няма контакти; щепселфасунгите — в помещения, където има контакти без лампи (килии и др.), фасунгите с ключ — при настолни лампи и др.\nПорцеланова фасунга Porcelanova fasunga\nОсвен бакелитови фасунги произвеждат се и порцеланови фасунги. Порцелановите фасунги по устройство са същите като бакелитовите с изключение на това, че имат месингови контактни гилзи за завинтване на електрическите крушки. Щекер и щепселфасунги и фасунги с ключ от порцелан не се произвеждат.\nСъществено различие от бакелитовите фасунги имат порцелановите фасунги тип „Голиат“.\n8. Порцеланови висящи фасунги тип „Голиат“ с резба Е 40, 2000 W, 500 V (фиг. 1—59). В индустриални предприятия (заводи, фабрики и др.) с големи цехови помещения са необходими фасунги за крушки с по-големи мощности. Тези крушки отделят доста топлина и обикновените бакелитови и порцеланови фасунги не могат да се употребяват за тях. Най-подходящи за тази цел са порцелановите фасунги тип „Голиат“. Те се състоят от три части: тяло с месингова контактна гилза и затегачи, порцеланов цилиндър и капак с отвори за охлаждане. Употребяват се за директно осветление на големи помещения, цехове и салони със и без осветителна арматура в сухи помещения.\nВидове фасунги Vidove fasungi\nВсички видове фасунги са произвеждани в България от завод Найден Киров Русе.


Предизвикателства пред защитата на данни в здравните технологии | CIO България\nот , 12 април 2017 1 1607 прочитания,\nРаботата с медицинска информация е деликатна задача и последствията от евентуална грешка са много сериозни. Няма нищо по-ценно от здравето и това трябва да е в основата на всичко, което правим. В здравния сектор има огромен потенциал за развитие, базирайки се на различни технологични иновации. Тези неща могат да накарат почти всеки да се преориентиране от финансовите технологии към тези нови и вълнуващи предизвикателства, съобщава Сompare the cloud.\nФинансовите институции са пионери в практиките за привеждане в съответствие, които помогнаха за намаляване на потенциалните рискове за отделния човек в случай на изтичане на информация. Тези практики включват, без да се ограничават до тях, технологии срещу измами и практични политики на застраховане. Изтичането на финансови данни е сериозно нещо, но това са само пари; изтичането на здравни данни може да има далеч по-сериозни последствия.\nЗдравните данни разкриват много подробна информация за нас, и загубата на контрол над нея може да доведе до проблеми във всички сфери на нашия живот.\nАко искате да имате правилно боравене с данни, пазете се от тези чести грешки:\nНеправилно дадено ниво на достъп\nВажно е внимателно да дефинирате ролите, нужни за оценяване на данните във вашата организация и ясно да посочите разрешения достъп до данните за всяка от ролите. Това улеснява периодичната проверка на достъпа, особено при напускане на член на екипа.\nЛипса на подробна оценка за достъпа до данни\nПриемаме, че всичко с ролите, достъпа и контролния списък за достъп (ACL) е наред. Използваните решения за съхранение на данни трябва да ви позволяват да проверявате потребителите, искащи прекомерно много данни, защото това може да е първоначален сигнал за проникване в организацията.\nЛоша политика с паролите\nОтделните членове на организацията са най-лесната мишена за киберпрестъпниците. Обикновено най-слабото място е използването на една парола в различни приложения. Трябва да следите качеството на паролите и да се уверите, че не се използват многократно. Политиката ви трябва да е редовна смяна на паролите.\nЛипса на използване на U2F (Universal 2nd Factor)\nВъвеждането на двустепенна идентификация намалява вероятността за експлоатация на база фишинг атаки. С двустепенната идентификация одобрението не зависи само от пароли.\nТехнологиите не спират да се развиват, но и потребителите трябва да го правят. Уверете се, че екипът ви е запознат с последните заплахи и всеки знае с кого да се свърже в случай на съмнения за нещо.\nЛипса на криптиране на съхраняваните на сървъри данни\nОбикновено има добро ниво на защита, що се отнася до достъпност до данните в сървъри, но всяка организация трябва да търси решения за намаляване на щетите в случай на компрометиране на сървърите.\nНекриптирани вътрешни комуникации\nПротоколът SSL е често използван за комуникация с мейл сървъри, но когато отделна машина бъде компрометирана, всеки атакуващ има директен достъп до цялата комуникация. Комуникацията с имейли трябва да се криптира с решения, като PGP или S/MIME.\nКомпанията трябва да има ясна политика за мобилните устройства. Всички масови платформи, като iOS, Android или Blackberry, имат много добре обезпечени модели, позволяващи да се упражнява добър контрол върху разрешенията за устройствата. Ако разрешите достъп през мобилни телефони до данните на компанията, трябва да се уверите, че това ще се прави само през U2F устройства, но всеки такъв достъп трябва да е ограничен. Аналогични са правилата и за лаптопите.\nЛипса на криптирани бекъпи\nОбикновено бекъп процесите в институциите са най-слабите точки относно сигурността на данните – лесно е процесите да се извършат погрешно. Първо, данните трябва да се криптират, и второ - трябва да разделите отговорността между двама души: единият да държи ключа за криптиране на данните, а другият ключа за дешифриране на данните.\nСъхраняване на информация, която е повече от нужното\nОрганизациите често съхраняват повече данни, отколкото са им нужни за техните процеси. Трудно е, но трябва да сте готови всичко изброено досега да се провали. Тогава последната ви линия на защита е минимално количество информация да бъде достъпна от една единствена точка. Уверете се, че данните ви са възможно най-анонимни, имайки предвид оперативните изисквания.\nБъдещите устройства за съхранение на данни ще използват наномагнити\nУчени създадоха софтуер за ултразвуков скалпел за ракови образувания\nздравен сектортехнологииздравеопазванесигурностзащита на информацията\nПредлагат използване на сърдечния ритъм като паролаБъдещите устройства за съхранение на данни ще използват наномагнитиУчени създадоха софтуер за ултразвуков скалпел за ракови образуванияОсъдиха сисадмин, спрял бизнеса на компанията в деня на уволнението си


Анита Мейзер - любимка на варненските затворници - България - Съд | Vesti.bg\nВарненката, обвинена за смъртта на съпруга си, участвала в благотворителна програма във варненския затвор\nСъд 14 септември 2016, 22:33 26517\nАнита Мейзер е любимка на варненските затворници. Част от тях са я виждали и преди да влезе в ареста, защото няколко години тя е участвала в благотворителна програма, част от която е била появата й при затворниците, от което е изпадали в екстаз.\n“Спомням си как затворниците избухваха в аплодисменти при появата на Анита. Тя беше с Киро Скалата и затворниците правеха пред тях фитнес и вдигаха щанги. Но нейната благотворителност не стига дотук. През 2015-а Мейзер получи награда на известна пиар агенция за благотворителност. Тя продаваше стари свои дрехи от световни дизайнери на търг и парите отиваха за домове за деца. Наградата ѝ бе връчена на луксозна яхта във Варна. Анита никога не се е държала надменно. Никога не е била арогантна, с нея можеше да се говори съвсем човешки. Анита Мейзер, на която хейтърите и медиите не ѝ простиха в последно време, се появи на борда на ветроход, за да получи един от т.нар. оскари за благотворителност. Анита помага на дома за медико-социални грижи в кв. “Виница” и мечтае да построи дом за изоставени деца”, казва светската репортерка от Варна Юлия Кунева, предава "24 часа".\nНикой в града не вярва на писанията на хейтърите, че Анита е бивша Айше и че е от ромски произход.\nТвърденията в нета, че Мейзер е от новопазарско село също не са доказани. Никой не е чувал в региона за нея, макар да се твърди, че бившият ѝ съпруг Живко Желев, от когото е дъщеря ѝ Джули, е от варненското с. Белоградец, което е съседно на новопазарските Стан и Зайчино ореше.\n“Чакаме съдебномедицинската и психиатричната експертиза. Много е важно, че вече излезе химическата експертиза, която доказва, че\nНиколай, съпругът на Анита, не е бил упоен”,\nтова заяви адвокатът на Мейзер Олег Атанасов. Според него липсата на упойващи вещества в кръвта на културиста показва, че няма как силен мъж като него да е бил вързан без негово съгласие.\nТова твърдеше пред съда и Анита. Тя заяви, че е вързала със свински опашки, или кабелни стяжки според терминологията на прокуратурата, Николай, защото той искал да ги скъса с мускулите си и това да бъде шоу номер, подготвян за турне в Латинска Америка. Културистът легнал по шорти на масажната маса.\nБил по очи с лице надолу и казал на жена си да му пристегне ръцете,\nкраката и врата с пластмасовите каишки, а Анита трябвало само да снима. Николай скъсал тези на ръцете и краката, а после поискал да се сложат и две на врата му. И на два пъти казал на Анита да пристяга още, за да няма луфт между кожата му и свинската опашка. Тя стегнала, а той започнал да прави типичните си движения с напъване на врата и раменете, за да ги скъса.\nВ това време жена му отишла до магазина.\nКогато се върнала, видяла, че Николай е мъртъв и се опитала да го съживи. След това слязла на долния етаж, където живее със семейството си Киро Скалата. В този момент тя очевидно не е осъзнала, че причина за смъртта на Николай са стяжките, и казала на Киро, че някой е убил мъжа ѝ. След това Мейзер звъннала на тел. 112. Това е версията на Анита пред съда.\n“Тя разказа какво се е случило.\nНе отрича, че е сложила стяжките на Николай, но е ясно, че не го е приспала, за да го удуши. Обвиненията за причиняване на смърт по непредпазливост трудно ще издържат в съда. По-скоро могат да я обвинят за причиняване умишлено на средна телесна повреда, в резултат на което е настъпила смъртта”, заяви адвокат Атанасов.\nОбрат по случая с убийството


ONENESS PROJECT: TRADITIONAL SPACE PRODUCTS | Cosmos Restaurant\nTRADITIONAL SPACE PRODUCTSONENESS Project\nONENESS PROJECT: TRADITIONAL SPACE PRODUCTS\nPublished on 22.06.2020 / Share Share\nТе са здраво свързани със земята и чрез здравия си корен ни свързват с Космоса. В менюто на Космос използваме автентични, екологично чисти и фермерски продукти от малки производители по две причини: защото са расли естествено според законите на природата, а това прави вкуса им космически, и защото бихме искали да подпомогнем българските производители да продължат отглеждането им по натурален и безвреден начин, запазвайки вкуса, вековната традицията и храната ни чиста.\nЗЕЛЕНИ АСПЕРЖИ ОТ ГОДЕЧ\nАспержите са едни от най-вкусните и здравословни зеленчуци. Богати са на витамини Б1, С, А, на фолиева киселина, фибри, калий. Не съдържат мазнини и натрий, нискокалорични и бедни на въглехидрати. Имат антиоксидантни и противовъзпалителни свойства и са чудесни за подпомагане на храносмилането и имунитета. Много сериозен източник на триптофан - един от малкото в растителното многообразие, който е основа за производство на серотонин – хормонът на щастието и доброто настроение. Така аспержите се оказват благотворни не само за тялото, а и за душата!\nДоставяме си необходимите количества от зеленчука от производител в с. Годеч – чист, високопланински район в Берковския дял на Стара планина и Чепън планина. Доставяме ти щастие, като ги приготвяме и сервираме космически в ресторанта.\nМаслото, което се получава след студено пресоване на семки от коноп, се нарежда сред най-здравословните мазнини със съдържание и балансирана концентрация на омега мастни киселини – 3:1 Омега-6 към Омега-3, което се препоръчва от Световната здравна организация поради възможност за оптимално усвояване от организма. Съдържанието на тази концентрация е присъща изключително за конопеното олио и за никой друг продукт, директно добит от маслодайно растение. Действа отлично на мозъка, нервната система, косата, кожата, ноктите.\nКонопеното олио съдържа също витамин Д и Е и осигурява добра естествена защита срещу UV лъчите, ако е директно нанесено върху кожата.\nПротивно на всеобщо разпространения предразсъдък, че конопът съдържа основно психоактивната съставка Тетрахидроканабинол (реално се съдържа само в съцветията на неоплодените женски растения), реално растението се отглежда и употребява масово, както в козметиката, така и като супер храна.\nВ Космос го използваме за подправка на салати и на други ястия в менюто. Заповядайте и опитайте! J\nЕстествен продукт, подходящ за космическо ястие! Имаме си доставчик, който ги бере специално от Пирин планина и ни ги доставя в ресторанта. Кристално чистият въздух и красивата природа им се отразяват отлично.\nСурово-сушеният колбас Нафпавок от Горно Драглище е продукт със 100-годишна традиция на приготвяне по специфичен занаятчийски метод и не отстъпва по вкус на световноизвестни деликатеси като хамон серано и прошуто крудо. Използва се най-хубавото свинско месо от домашно отглеждани животни, а процесът на зреене може да продължи повече от 4 месеца. Вкусът на Нафпавок е с характер: дълбока сладост, лека пикантност и изявени землисти нотки. Можете да опитате ПЛАТО ТРАДИЦИОННИ СУХИ МЕЗЕТА от Космическото меню, и да се насладите на уникалния български продукт, изключително рядък и ценен. ✨\nКосмосът в един лилав картоф! Той е специален продукт с космическо излъчване, извънземен вкус и земен произход. Лилавият картоф, който сме ви подготвили, се радва на Родопското слънце горе в планината и това го прави изключително вкусен. На около 1700 м надморска височина, той зрее по-бавно, но си струва чакането, а вие определено си заслужава да опитате. Лилавият картоф, който гравитира в нашия Космос, е екологичен, чист, фермерски продукт със забележителни качества, интерпретирани творчески в менюто.\nПролетта е сезона на ядливата гъба смръчкула, а тя се отличава с интересна, причудлива визия и най-вече с неповторими вкусови качества. Тя е бедна на мазнини и богата на целулоза. Смята се, че притежава свойства на афродизиак, а легендата разказва, че е била неизменна част от менюто на КазановаJ В България смръчкулата е вписана в Червената книга на застрашените от изчезване видове. През април и май се вписва добре в традиционната космическа кухня и менюто на Космос.\nИнформация за още интересни продукти, които представяме като част от проект ЕДИНЕНИЕ, можете да намерите ТУК.\nПриятно потапяне в света на традиционната космическа кухня и не забравяйте да ни посетите, за да почувствате и вкусите духа й на място!\nLavele St. 19, Sofia / 11:00AM - 01:00AM


Съюз на българските журналисти - Валентин Распутин, камертон на човешката съвест\n16.03.2017 /15:47 | Автор : Розалина Евдокимова | Източник: СБЖ\t Големина на шрифт: a a Отпечатай:\nСБЖ също ще почете големия руски писател и на 17 март в 16 ч. в Пресклуб „Журналист“ ще се състои среща с неговия най-добър приятел и биограф писателя и журналист Андрей Румянцев, който ще представи книгата си „Валентин Распутин“.\nРусия също е под знака на честванията на световноизвестния писател и ненадминат майстор в жанра селска проза, както вече е прието да се говори след неговите незабравими творби, посветени на руското село и неговата съдба. Всичките книги на Распутин са за родния му Сибир, който той е обходил надлъж и нашир още като журналист в края на 50-те години на миналия век и с който той не загуби връзка дори когато стана известен и признат писател. Солженицин го наричаше моралист. До последния си дъх певецът на Сибир беше може би единственият, който преди всичко бе не само писател, но и камертон на човешката съвест. А неговите герои и днес продължават да говорят с нас от страниците на книгите на Валентин Распутин и театралните постановки по неговите творби. Те са потвърждение на думите му, че хората са длъжни да помнят земята, която ги е родила и на която са живели и живеят.\nТези дни на много места отбелязват годишнината на великия руски писател и един от първите, който надигна глас срещу унищожителите на природните красоти и богатства на Русия. Наред с новите музейни експозиции, конференции, кръгли маси и театрални постановки, министерство на културата на РФ пусна и специален сайт, посветен на неговата 80-годишнина, създаден съвместно с Иркутския областен краеведски музей и Культура.ру. На www.vgrasputin.ru всеки, който обича майстора на руското слово, може да види несамо много снимки на Иркустск, любимото езеро на Разпутин Байкал, но и да послуша спомени за писателя и да прочете за него от близки и приятели. Проектът ще е полезен несамо на учителите и изследователите, но и на всички любители на литературата, смятат от културното ведомство. Специално за юбилея са цифровизирани и публикувани на сайта уникални материали от фондовете на иркутските музеи и архиви. Сред тях са творби на писателя, сред които несамо негови известни разкази и повести, но и уникални очерци и бележки, които той си е водил през годините.


Любопитни факти за животните: ЗооХИТ\nНачало / Майката ПРИРОДА / Диви Животни / Любопитни факти за животните\nЖивотинския свят се състои от около 1 500 000 вида. В систематиката те се нареждат по типове, класове, разреди, семейства, родове, видове и подвидове. Съществуват и междинни единици. Още през 1707-1708 година шведският ботаник Карл Линей е изградил система за подреждане на видовете с оглед на родствените им особености.\nНа земята има много видове животни, които оказват благотворно влияние за развитието на гората-те спомагат за разпространението на семената, разрохкват почвата, обогатяват я с органични вещества, унищожават вредните насекоми по дърветата и др. Например язовецът може да унищожи до 500 личинки на майския бръмбар за едно денонощие; хищниците унищожават много мишки и други гризачи.\nБогато е разнообразието от животни и в нашите гори. Една от най-големите победи на човека през миналите епохи е опитомяването на някои диви животни, за да се използват при нужда.\nУстановено е, че в продължение на около 2000 години от лицето на земята са изчезнали 110 вида бозайници. От тях 30 сега се представляват от близки до тях видове, а 80 не са оставили след себе си никакви родственици.\nИзучавайки животинския свят в Африка, учените са дошли до извода, че през последните години животинските видове там са намалели с 10 %, а от 1600 години насам са изчезнали близо 350 видове и подвидове бозайници и птици.\nТвърде странни са положенията, които заемат животните по време на сън. Голяма част от птиците спят изправени с глава, подпряна на едно от крилата. Жирафата спи легнала с изправена глава. Зебрата и ламата се просват изцяло на земята. Хипопотамът потапя тялото си във водата, а очите и ноздрите му стърчат над нея. Моржът спи на сушата, като хърка много силно.\nОт животните дъвчат само бозайниците. Те имат подвижни устни и бузи, а също така и различни зъби, които са напълно специализирани. Някои от бозайниците обаче правят изключение. Например китообразните и перконогите са изгубили способността си да дъвчат поради преминаването им към постоянен живот във водата. Техните далечни прадеди обаче дъвчели храната.\nНай-дълго живее крокодилът, слоновата костенурка и щуката-до 200-300 години.\nНай-голямото сухоземно животно е слонът. Там, където са минали слонове и са се хранили, земята прилича на опустошена от тайфун. Един слон консумира дневно от 120-200 литра вода и около 400 килограма растителна маса.\nМежду най-едрите хищници се нарежда тигърът. На височина той достига до повече от метър, а на дължина до 4 метра. Най-едрите представители на тигрите достигат тегло до 300 килограма. Мъжките се отличават от женските с по-големия си ръст и с малката грива на врата. Тигърът сменя козината си два пъти през годината-пролет и есен. Тигрите обитават джунглите на Индия, Африка, Северен Иран и Северен Афганистан, корея и други. Най-красив от тигрите е бенгалският тигър. Той живее в Индия.\nЕдно от най-редките животни днес е яванският носорог. От него се наброяват само 30-40 екземпляра. Живее в най-западната част на остров Ява.\nНай-големият представител на маймуните е горилата. Тя е вегетарианец. Храни се само с растителна храна. На дължина достига до два метра и на тегло до 350 килограма.\nНай-малката маймуна е маймуната мармозет. Тя е дълга 16 см. и тежи около 500 грама.\nНай-остър слух имат кучетата. Те дочуват шумоленето от 30-40 метра.\nНай-голямата птица в света е щраусът. Африканският щраус достига на височина около 3 метра и тежи около 60 килограма. Бяга със скорост до 60 километра в час.\nОт бозайниците най-висока телесна температура има вълкът /40.6 градуса С/. Най-ниска-австралийският таралеж /25 градуса С/.\nНай-силното животно е бръмбарът-рогач. Той тежи 14 грама, а влачи товар 112 пъти по-тежък от него. Ако човек би имал неговата сила, ще вможе да влачи влакова композиция от 8 вагона, натоварени с въглища.\nКолибрите се смятат за едни от най-малките птички на света. Тежат по 5-10 грама. Яйцата им са големи колкото капка вода. Имат блестящо оперение в червено, синьо, сиво, бяло и зелено. Освен напред те могат да летят и назад. Хранят се с насекоми и нектара от цветовете.\nВ Гвинея живее пеперуда фенер. Тя има на главата си доста голям израстък, който затруднява полета и, но от време на време блясва като фенер с фосфоресцираща светлина.\nВ оризовите полета на Рачисими в Тайланд са били открити охлюви колкото футболна топка. Те унищожавали напълно растителността по пътя си.\nЕдин от най-големите врагове на вредните насекоми са синигерите. За да нахрани малките си, един синигер унищожава дневно над 10 хиляди насекоми.\nНякои прелетни птици изминават ограмни разстояния. Има полярни птици, които прелитат от крайния север на юг до Африка- около 10 000 километра. Често им се налага да прелитат над океана разстояния от 3 до 5 хиляди километра.\nНай-едри са карпатските диви кози, които достигат на тегло до 62 килограма.\nОт четириногите гепардът се смята за най-бърз. Той бяга със скорост 140 километра в час, докато скоростта на лъва е 80 км./час. Този звяр се опитомява сравнително лесно, поради което в древността е бил използван като помощник в лова.\nВ индийският щат Асам са открити глиганени джуджета, високи едва 30 сантиметра.\nМекотелите са едни от най-добрите природоочистителни системи. Една стрида пречиства чрез храносмилателната си система денонощно по 20 до 1000 литра вода от бактерии и химически съединения.\nУстановено е, че мозъкът на мравките се състои от 250 нервни клетки, на пчелите от 900, а човешкият мозък от 14 милиарда нервни клетки.\nЗа една година дъждовните червеи и другите животни в почвата изхвърлят на повърхността на земята от 10 декара 25-30 тона преработена от тях почва. Ако тази почва се разхвърли върху цялата площ, ще се получи слой с дебелина от 5 до 8 сантиметра.\nЧервените горски мравки са най-големите санитари в гората. Една колония такива мравки унищожава за един ден около 100 хиляди насекоми и техните яйца.\nРисунките по шията на жирафа са така неповторими, както отпечатъците от пръстите на човека.\nКамилите издържат дълго без вода поради това, че бъбреците им я консервират и изхвърлят урина, богата на уреа. Освен това отделената пот е твърде малко, затова телесната температура се увеличава до 105 градуса С, за да се намали горещината. Гърбицата на камилата е резерв от храна във форма на тлъстини. Животното може да възстанови 25 процента от загубеното си тегло само за 10 минути чрез поемане на вода.\nРогата на елените падат в края на зимата и през пролетта започват отново да растат.\nКатеричката прави дълги скокове с помощта на дългата си рунтава опашка, която и служи като балансьор, а отчасти и като парашут, който увеличава повърхността на тялото и.\nЛенивецът прекарва целия си живот по дърветата. Заловен с пръстите си по клонките, той виси надолу с гръб. Храни се с листа , клонки и плодове. На земята слиза много рядко. Женската ражда по едно малко. Обитава горите на Южна Америка.\nЗа родина на домашната котка се приема Нубия /на територията на днешен Судан/. Преди 4000 години тя е попаднала в Египет, където са я смятали за въплъщение на боговете. В Европа се е появила към средата на VII век.\nМалките птиченца хранят рожбите си най-често. Лястовичката храни малките си по 500 пъти на ден, а американският копривник-до 600 пъти на ден.\nКръстатият орел унищожава за една година около 6 000 полски гризачи /лалугери, хомояци, полски мишки, водни плъхове/.\nВ Южна Америка живее птицата глоцин. Малките и, докато се научат да летят, ходят на четири крака, като за целта използват крилата си, на краищата на които има пръсти с нокти.\nНилският крокодил достига на дължина до 7 метра.\nАнакондата е огромна водна змия, която достига на дължина от 7 до 9 метра. Опасна е само когато е нападната. Всяка година съблича кожата си, включително и на очите си, на които няма клепачи.\nПитоните в Африка достигат на дължина до 6 метра, а на полуостров Малайка живеят питони, дълги 10 метра.\nВ Европа живеят 8 вида отровни змии, а в Африка-75 вида, в Мала Азия, Азия и Малайския архипелаг-165 вида, в Австралия-80 вида и в Америка- 91 вида.\nЗа една от най-отровните змии се смята кобрата. Смъртоносната доза на отровата и е 15 милиграма. Очилата кобра се среща в Индия, Южен Китай и други страни на Южна Азия. Достига на дължина до 2 метра. В джунглите на Индустан и Индокитай се среща испанската кобра, дълга до 4.5 метра.\nЗмиите са почти напълно глухи, тъй като слуховият им орган е напълно закърнял. За сметка на това те имат много тънък усет към вибрациите на мястото, върху което се намират.


Сълзите са красиви и уникални като снежинките – Кан Терапия\nКак изглеждат сълзите под микроскоп?\nДатският артист Морис Микерс [Maurice Mikkers] знае това, тъй като се е вглеждал в стотици сълзи. Изглежда сълзите могат да бъдат също толкова уникални и красиви, както и снежинките, разгледани под микроскоп.\nПреди да започне да учи в училище за изкуства, Микерс работи в лаборатория. Затова и проявява интерес как температурата, влажността и дори причината за плач се отразяват на структурата на сълзите.\nСъществуват 3 основни вида сълзи – базови, които поддържат окото влажно, рефлекторни сълзи, в резултат на дразнене, като възпаление или лук, и емоционални сълзи – тези, които са предизвикани от емоции като щастие или тъга.\nСълзи от вятър\nМикерс иска да види как сълзите от мъка се различават от тези от лук. Това което знаем е, че емоционалните сълзи се различават по три допълнителни съставки – пролактин, адренокортикотропин, хормони на стреса и енкефалин, което е опиат.\nСълзи от лук\nРазбира се, когато става въпрос за емоционални сълзи, всеки има различен праг – една и съща сцена във филм може да разплаче едни, а други -не. Личностните ни качества също могат да играят роля за това как изглеждат сълзите ни под микроскоп.\nСълзи от емоции\nМикерс започва процеса чрез събиране на сълзи в микропипети. След това сълзите се преместват в епруветки за да бъдат по-късно поставени на капки върху стъкло. Кристализирането може да отнеме от 5 до 30 минути, в зависимост от условията в околната среда.\nСъществуват малко проучвания за това как точно, и защо кристализират сълзите, но Микерс има намерението да продължи работата си, като в същото време твори изкуство. Това че при едни и същи условия, при един и същи човек, при различни поводи, се създават различни кристали в сълзите, е изключително интересно.\nЖената, която може да излиза от тялото си